હજુ બંગલામાં તપાસ ચાલું હતી. પોલીસ કેટલાક કાગળો પણ ફંફોસવા લાગી. તપાસ કરતા કરતા પોલીસના હાથે એક ડિશ ટીવી રિપેરિંગનું બિલ હાથમાં આવ્યું. તારીખ હત્યાના થોડા દિવસ પહેલાની જ હતી. આમ તો એક બિલ સામાન્ય રીતે કોઇ મજબૂત કડી ન ગણી શકાય. પણ પોલીસ પાસે હજુ સુધી કોઇ મજબુત પુરાવો પણ ન હતો. પી.આઈ ચૌધરીને શંકા ગઇ કે, આ ડીશ ટીવી રિપેર કરનારે તો લૂંટ માટે હત્યા નથી કરાવીને? પી.આઈ. ચૌધરીએ સત્તાવારી રીતે આ બિલ કબજે કર્યું અને પોલીસ ચોપડે તેની નોંધ પણ કરાવી.